Suvestinė redakcija nuo 2024-11-01

Įsakymas paskelbtas: TAR 2016-01-06, i. k. 2016-00365


PRIEŠGAISRINĖS APSAUGOS IR GELBĖJIMO DEPARTAMENTO
PRIE VIDAUS REIKALŲ MINISTERIJOS DIREKTORIUS

ĮSAKYMAS
DĖL STACIONARIŲJŲ GAISRŲ GESINIMO SISTEMŲ PROJEKTAVIMO IR ĮRENGIMO TAISYKLIŲ PATVIRTINIMO

2016  m.  sausio 6  d. Nr. 1-1
Vilnius


Vadovaudamasis Lietuvos Respublikos priešgaisrinės saugos įstatymo 7 straipsnio 3 punktu, Lietuvos Respublikos statybos įstatymo 8 straipsnio 5 dalimi ir atsižvelgdamas į Lietuvos Respublikos Vyriausybės 2008 m. balandžio 9 d. nutarimo Nr. 341 „Dėl esminių statinio reikalavimų ir statinio techninių parametrų pagal statinių ar statybos produktų charakteristikų lygius ir klases nustatymo kompetencijos priskyrimo valstybės institucijoms“ 5 punktą:
.	T v i r t i n u Stacionariųjų gaisrų gesinimo sistemų projektavimo ir įrengimo taisykles (pridedama).
.	P r i p a ž į s t u netekusiomis galios Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2007 m. vasario 22 d. įsakymu Nr. 1-66 „Dėl normatyvinių statinio saugos dokumentų patvirtinimo“ patvirtintas Stacionariųjų gaisrų gesinimo sistemų projektavimo ir įrengimo taisykles su visais pakeitimais ir papildymais.
.	N u s t a t a u, kad šis įsakymas įsigalioja 2016 m. gegužės 1 d.



Direktorius
vidaus tarnybos generolas 	Remigijus Baniulis

PATVIRTINTA
Priešgaisrinės apsaugos ir gelbėjimo departamento prie Vidaus reikalų ministerijos direktoriaus 
2016  m.  sausio 6   d. 
įsakymu Nr.  1-1


STACIONARIŲJŲ GAISRŲ GESINIMO SISTEMŲ
PROJEKTAVIMO IR ĮRENGIMO TAISYKLĖS

 SKYRIUS


.	Stacionariųjų gaisrų gesinimo sistemų projektavimo ir įrengimo taisyklės (toliau – Taisyklės) parengtos vadovaujantis Lietuvos Respublikos statybos įstatymu ir Gaisrinės saugos pagrindiniais reikalavimais, patvirtintais Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. gruodžio 7 d. įsakymu Nr. 1-338.
.	Taisyklių reikalavimai yra privalomi visiems statybos proceso dalyviams, viešojo administravimo subjektams statinių savininkams (valdytojams ar naudotojams), taip pat kitiems juridiniams ir fiziniams asmenims, kurių veiklos principus statybos srityje nustato statybos įstatymas.
.	Be šių Taisyklių, būtina vadovautis teisės aktų, nustatančių esminius statinio reikalavimus (vieną, kelis ar visus) ir statinio techninius parametrus pagal statinių ar statybos produktų charakteristikų lygius ir klases, reikalavimais, techninių specifikacijų, normatyvinių statybos techninių, statinio saugos ir paskirties dokumentų reikalavimais ir stacionariųjų gaisrų gesinimo sistemų (toliau – SGG sistemos) įrenginių gamintojo pateikta technine informacija.
. Taisyklės taikomos pastatams, patalpoms ir inžineriniams statiniams, kuriuose, vadovaujantis Taisyklių nuostatomis, privaloma įrengti SGG sistemas šiais atvejais:
.	projektuojant ir statant naujus statinius;
.	rekonstruojamoms statinių dalims;
.	keičiant statinių ar statinių dalių naudojimo paskirtį [15.11];
.	remontuojamoms statinių dalims, jei remontuojant statinius keičiamos SGG sistemos ar kitaip daromas poveikis jų išdėstymui;
. statinio (jo patalpų) naudojimo ne pagal paskirtį atvejais, įgyvendinant Lietuvos Respublikos Vyriausybės 2011 m. spalio 12 d. nutarimą Nr. 1178 „Dėl Statinio (jo patalpų) naudojimo ne pagal paskirtį atvejų ir tvarkos aprašo patvirtinimo;
. formuojant naujus ar pertvarkant esamus nekilnojamojo turto kadastro objektus, kai turi būti atliekami statybos darbai, kuriems vykdyti privaloma gauti statybą leidžiantį dokumentą. 
Punkto pakeitimai:
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779            

. Projektuojant SGG sistemas turi būti vadovaujamasi šių standartų reikalavimais:
.	miltelių gesinimo sistemų LST EN 12416;
.	gesinimo dujomis sistemų LST EN 12094, LST ISO 14520, LST EN 15004;
.	purkštuvų sistemų LST EN 12845, LST EN 12259, LST CEN/TS 14816;
.	putų sistemų LST EN 13565;
.	žarnų sistemų LST EN 671;
.	vandens rūko sistemų LST EN 14972;
.	gesinimo kondensuotuoju aerozoliu sistemų LST EN 15276;
. deguonies mažinimo sistemų LST EN 16750. 
Punkto pakeitimai:
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779            

. Deguonies mažinimo sistemos (deguonies kontrolės sistemos) saugomoje patalpoje užtikrina ne didesnę kaip 15 procentų deguonies koncentraciją. 
Punkto pakeitimai:
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779            

.	SGG sistemų panaudojimas nustatomas pagal Taisyklių 5 punkte nurodytų standartų reikalavimus. 
.	Leidžiama SGG sistemas projektuoti ir įrengti vadovaujantis Europos Sąjungos akredituotos vertinimo įstaigos atliktais natūriniais eksperimentiniais tyrimais, kai tai numato Taisyklių 5 punkte nurodyti standartai. Šiais atvejais projektuojant ir įrengiant SGG sistemas turi būti vadovaujamasi bandymus atlikusios įstaigos ir SGG sistemos gamintojo nurodymais.
.	Projektuojant ir įrengiant SGG sistemas, parenkant atskirų jų įrenginių tipą, vadovaujamasi Europos Parlamento ir Tarybos 2009 m. rugsėjo 16 d. reglamentu (EB) Nr. 1005/2009 dėl ozono sluoksnį ardančių medžiagų, Europos Parlamento ir Tarybos 2006 m. gegužės 17 d. reglamentu (EB) Nr. 842/2006 dėl tam tikrų fluorintų šiltnamio efektą sukeliančių dujų.
.	SGG sistemos, jų sudedamųjų dalių atitiktis vertinama pagal galiojančius statybos produktų ir kitų gaminių, medžiagų ir įrenginių atitiktį reglamentuojančius teisės aktus.
.	Šios Taisyklės netaikomos kilnojamiesiems gaisrinės automatikos įrenginiams, taip pat specialiosios paskirties ir sprogstamųjų medžiagų gamybos ir sandėliavimo statiniuose įrengtoms SGG sistemoms, technologiniams įrenginiams, esantiems ne pastatuose, SGG sistemoms laivuose, orlaiviuose, transporto priemonėse, mobiliajai gaisrinei įrangai, taip pat laikiniems statiniams, skirtiems naudoti ne ilgiau kaip 2 metus.
.	SGG sistemų naudojimo metu, siekiant per visą ekonomiškai pagrįstą statinio naudojimo trukmę išlaikyti technines savybes, kurios lemia statinio atitiktį esminiam gaisrinės saugos reikalavimui, turi būti vadovaujamasi gamintojo pateikta technine informacija, projektu ir įrangos naudojimą reglamentuojančių teisės aktų reikalavimais.
.	SGG sistemos turi būti įrengtos vadovaujantis projektu, parengtu pagal šių Taisyklių reikalavimus.
.	Iki SGG sistemos priėmimo naudoti pagal Taisyklių 5 punkte nurodytų standartų reikalavimus ir įrangos gamintojo nurodymus turi būti parengtas ir rangovo su naudotoju ir (ar) savininku suderintas SGG sistemos veikimo išbandymų ir priežiūros darbų tvarkaraštis, kuris pridedamas prie SGG sistemų apžiūrėjimo ir išbandymo akto.

 SKYRIUS 


.	Taisyklėse pateiktos nuorodos į šiuos teisės aktus:
.	Lietuvos Respublikos statybos įstatymą;
.	Europos Parlamento ir Tarybos 2009 m. rugsėjo 16 d. reglamentą (EB) Nr. 1005/2009 dėl ozono sluoksnį ardančių medžiagų;
.	Europos Parlamento ir Tarybos 2006 m. gegužės 17 d reglamentą (EB) Nr. 842/2006 dėl tam tikrų fluorintų šiltnamio efektą sukeliančių dujų;
. Lietuvos standartą LST EN ISO 13943:2023 „Gaisrinė sauga – žodynas“; 
Punkto pakeitimai:
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779            

.	Europos Parlamento ir Tarybos 2011 m. kovo 9 d. reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB;
.	Gaisrinės saugos pagrindinius reikalavimus, patvirtintus Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. gruodžio 7 d. įsakymu Nr. 1-338 „Dėl gaisrinės saugos pagrindinių reikalavimų patvirtinimo“;
.	Statinių vidaus gaisrinio vandentiekio sistemų projektavimo ir įrengimo taisykles, patvirtintas Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2007 m. gegužės 22 d. įsakymu Nr. 1-66 „Dėl normatyvinių statinio saugos dokumentų patvirtinimo“;
.	Lauko gaisrinio vandentiekio tinklų ir statinių projektavimo ir įrengimo taisykles, patvirtintas Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2007 m. gegužės 22 d. įsakymu Nr. 1-66 „Dėl normatyvinių statinio saugos dokumentų patvirtinimo“;
. Reglamentuojamų statybos produktų sąrašą, patvirtintą Lietuvos Respublikos aplinkos ministro 2022 m. sausio 24 d. įsakymu Nr. D1-15 „Dėl Reglamentuojamų statybos produktų sąrašo patvirtinimo“; 
Punkto pakeitimai:
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779            

15.10. Neteko galios nuo 2024-11-01
Punkto naikinimas:
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779        

. statybos techninį reglamentą STR 1.01.03:2017 „Statinių ir patalpų klasifikavimas“, patvirtintą Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“; 
Papildyta papunkčiu:
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779        

. Gaisrų gesinimo ir gelbėjimo technikos, priemonių ir įrenginių, gaisrų gesinimo medžiagų, gaisrinės saugos ženklų privalomuosius saugos reikalavimus, patvirtintus Lietuvos Respublikos vidaus reikalų ministro 2019 m. birželio 11 d. įsakymu Nr. 1V-535 „Dėl Gaisrų gesinimo ir gelbėjimo technikos, priemonių ir įrenginių, gaisrų gesinimo medžiagų, gaisrinės saugos ženklų privalomųjų saugos reikalavimų patvirtinimo“. 
Papildyta papunkčiu:
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779        

. Pasikeitus Taisyklių 15 punkte nurodytiems teisės aktams, tiesiogiai taikomos naujos šių teisės aktų nuostatos. 
Papildyta punktu:
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779        

 SKYRIUS


. Taisyklėse vartojamos sąvokos apibrėžtos Lietuvos Respublikos statybos įstatyme [15.1], statybos techniniuose reglamentuose, Gaisrinės saugos pagrindiniuose reikalavimuose [15.6], LST EN ISO 13943 [15.4] ir LST EN 13501 serijos standartuose. 
Punkto pakeitimai:
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779            

 SKYRIUS


.	SGG sistemos projektuojamos taip, kad be žmogaus veiksmų aptiktų gaisrą, perduotų pavojaus signalus kitoms inžinerinėms sistemoms ir jį užgesintų arba lokalizuotų ir neleistų plisti, kol jam užgesinti bus panaudotos kitos priemonės. SGG sistemos valdymo ir rodymo įrangos gaisro ir gedimo signalai turi būti perduodami į centralizuotą stebėjimo pultą.
.	Inžinerinių statinių, pastatų ar patalpų, kuriose privaloma įrengti SGG sistemas, sąrašas pateiktas 1, 2 ir 3 lentelėse.
.	SGG sistemos gali būti neįrengiamos patalpose ar jų dalyse, kuriose maža gaisro rizika:
.	pramoninėms ir degimo (džiovinimo) krosnims, druskos vonioms, lydymo katilams ar panašiems įrenginiams gesinti ir ten, kur nėra pavojaus gaisrui kilti (dušai, tualetai, uždaros laiptinės, ventiliatorinės (išskyrus ventiliatorines, kurios vėdina pagal sprogimo ir gaisro pavojų Asg ir Bsg kategorijoms priskirtas patalpas, arba kai vėdinimo įrangoje naudojama daugiau kaip 200 l ypač degių ir labai degių skysčių);
.	patalpose ar jų dalyse, kuriose vykdomi gamybos procesai, susiję su vandeniu, kai tai užima daugiau kaip 50 proc. patalpos ploto ir sudaro daugiau nei 50 proc. viso technologinio proceso laiko;
.	vertikaliose šachtose (liftų ar techninės paskirties), kurių atitvarinės konstrukcijos yra iš ne žemesnės kaip A1 degumo klasės statybos produktų ir ne mažesnio kaip EI 60 atsparumo ugniai klasės, išskyrus teisės aktuose nustatytus atvejus;
.	kitais atvejais, kurie pateikti Taisyklių 5 punkte nurodytuose standartuose.
.	Kai vidaus gaisrinio vandentiekio čiaupai ar ritės prijungti prie SGG sistemų, gesinančių vandeniu (toliau – SGGV sistemos), jų veikimo trukmė turi būti tokia pati kaip ir SGGV sistemų.
.	Jeigu patalpoje įrengti elektros įrenginiai yra mažesnio kaip IP 44 saugos laipsnio arba turi atviras, neizoliuotas, elektros srovei laidžias dalis, SGGV sistemų veikimo schemoje turi būti numatyta galimybė išjungti elektros energijos tiekimą minėtiems elektros imtuvams iki gaisro gesinimo pradžios. Gaisro gesinimo pradžia fiksuojama nuo signalinio vožtuvo suveikimo.
.	SGGV sistemų įrenginiams veikti reikalingos vandens atsargos turi būti saugomos atskiruose nuo buitinio ar technologinio vandens rezervuaruose. Leidžiama atsisakyti vandens atsargų saugojimo rezervuaruose, kai yra galimybė užtikrinti vandens tiekimą gaisrų gesinimo įrenginiams iš I kategorijos centralizuotos vandens tiekimo sistemos, kurios slėgis ir debitas užtikrina SGGV sistemų apskaičiuotus parametrus. Šiuo atveju vandens tiekimo įmonė įstatymų nustatyta tvarka turi nustatyti vandens tiekimo sąlygas ir prisiimti atsakomybę dėl vandens tiekimo užtikrinimo kilus gaisrui.
.	Stacionariųjų gaisrų gesinimo dujomis sistemų (toliau vadinama – SGGD sistemos) dujų atsargos turi būti ne mažesnės kaip 100 procentų nuo apskaičiuotų didžiausiai patalpai gesinti. Dujų atsargos gali būti saugomos atitinkamoje specializuotoje įmonėje, atliekančioje SGGD sistemų įrenginių techninę priežiūrą, su sąlyga, kad yra galimybė ne ilgiau kaip per 24 val. – gyvenvietėse ir gamybos įmonėse, kurių gamyba pagal sprogimo ir gaisro kilimo pavojų priskiriama Asg, Bsg ir Cg kategorijoms, ne ilgiau kaip per 36 val. – gamybos įmonėse, kurių gamyba pagal gaisro kilimo pavojų priskiriama Dg ir Eg kategorijoms, ne ilgiau kaip per 72 val. – kaimo gyvenamosiose vietovėse ir žemės ūkio įmonėse, į objektą atvežti ir SGGD sistemas papildyti dujų atsargų. Šio punkto nuostatos netaikomos, kai statinio naudotojas SGGD sistemas įrengia savanoriškai.
.	SGG sistemos turi būti taip suprojektuotos ir įrengtos, kad, suveikus vienam sprinkleriui, pavojaus signalizavimo vožtuvas praneštų apie kilusį gaisrą. Laikas nuo sprinklerio suveikimo iki signalo apie kilusį gaisrą, išduodamo pavojaus signalizavimo vožtuvo, neturi viršyti 1 min.
. SGGV sistemose turi būti įrengtas pastato išorėje išvestas 89 mm skersmens atvamzdis, turintis B(75) dydžio jungiamąsias movas PN 16, atitinkančias privalomuosius produktų saugos reikalavimus [15.12], skirtas B(75) dydžio gaisrinių slėginių žarnų movoms prijungti ir vandeniui į SGGV sistemos atitekamąjį vamzdyną gaisrine technika tiekti. Jungiamoji mova turi būti įrengiama nuo 1 m iki 1,5 m aukštyje nuo žemės paviršiaus. Movos įrengimo vietoje turi būti užrašas „JUNGTIS GAISRINIAM AUTOMOBILIUI“. Ši jungtis turi būti su sklende ir atbuliniu vožtuvu. 
Punkto pakeitimai:
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779            

 SKYRIUS


. Rodikliai, kuriuos viršijus privaloma įrengti SGG sistemas inžineriniuose statiniuose, išdėstyti 1 lentelėje:

1 lentelė. Inžineriniai statiniai
Eil. Nr.	Paskirtis [15.11]	Rodikliai, kuriuos viršijus privaloma įrengti SGG sistemas (1 pastaba)
		plotas	(kv. m)	(2 pastaba)	ilgis (m)	tūris (kub. m)	kiti rodikliai
Susisiekimo komunikacijų statiniai
1.	Kelių		≥ 1 000		tuneliuose
2.	Geležinkelių		≥ 1 000		tuneliuose
Inžineriniai tinklai
3. 	Naftos tinklų			≥ 20 000	antžeminiuose rezervuaruose, kai juose laikomų skysčių pliūpsnio temperatūra 120 °C ir didesnė
				≥ 10 000	antžeminiuose rezervuaruose, kai juose laikomų skysčių pliūpsnio temperatūra iki 120 °C
		≥ 100			ypač degių ir labai degių skysčių siurblinėse
4.	Elektros tinklų				vertikaliose kabelių šachtose, kuriose tiesiami aukštesnės kaip 1 000 V įtampos kabeliai ir gaisro apkrova viršija 
1 200 MJ/kv. m
					horizontaliuose kabelių tuneliuose, kuriuose tiesiami aukštesnės kaip 1 000 V įtampos kabeliai ir gaisro apkrova viršija 	1 200 MJ/kv. m
					automatizuotose hidroelektrinėse hidrogeneratoriams ir oru aušinamiems sinchroniniams kompensatoriams gesinti
					aukštesnių nei vieno aukšto statinių pirmojo aukšto lygyje esančiose patalpose su transformatorinių, transformatorių pastočių arba keitiklių įrenginiais, pripildytais alyvos, kai bendras alyvos kiekis didesnis kaip 10 t;	žemiau pirmojo aukšto lygio esančiose patalpose su transformatorinių, transformatorių pastočių arba keitiklių įrenginiais, pripildytais alyvos, virš kurių yra kitos patalpos, kai bendras alyvos kiekis didesnis kaip 0,6 t
Kiti inžineriniai statiniai
5.		Kitos paskirties	(automatizuoti sandėliavimo sistemų statiniai) (3 pastaba)		≥ 750			statiniai priskiriami Asg ir Bsg kategorijai pagal sprogimo ar gaisro kilimo pavojų
					kaučiuko, gumos ar šių medžiagų gaminių, vaistų ir reagentų gaminių, taroje laikomų naftos ir jos produktų gaminių, ypač degių, labai degių ir degių skysčių sandėliavimas ir laikymas
		≥ 2 000			statiniai priskiriami Cg kategorijai pagal sprogimo ar gaisro kilimo pavojų
		≥ 250			statiniai priskiriami Asg, Bsg ir Cg kategorijai pagal sprogimo ar gaisro kilimo pavojų, produkcija ir medžiagos juose laikomos stelažuose (lentynose), kai produkcijos ir medžiagų sandėliavimo aukštis nuo grindų viršija 	5,5 m


Pastabos:
. Nustatant SGG sistemos poreikį, turi būti vertinami visi vienoje eilutėje nurodyti rodikliai.
. Plotas vertinamas pagal užstatymo arba stogo projekcijos į žemės paviršių plotą.
. Automatizuotų sandėliavimo sistemų statinių plieninėms laikančiosioms konstrukcijoms, taip pat, kai produkcijos ir medžiagų laikymas numatomas plieniniuose stelažuose (lentynose), kurių konstrukcijos naudojamos kaip statinį laikančiosios konstrukcijos, atsparumo ugniai reikalavimai, nustatyti Gaisrinės saugos pagrindiniuose reikalavimuose [15.6], neprivalomi, kai, vadovaujantis LST EN 12845 serijos standartais, stacionariosios gaisro gesinimo sistemos įrengiamos tarp stelažų (lentynų) ir numatoma papildoma apsauga automatiniais purkštuvais (sprinkleriais), laikantis vieno iš nurodytų reikalavimų:
a. įrengiami šoniniai purkštuvai (sprinkleriai) yra nukreipti į ne mažiau kaip vieną statinį laikančios konstrukcijos pusę ir išdėstomi tolygiai per visą statinį laikančiosios konstrukcijos aukštį ne rečiau kaip kas 4,6 m, skaičiuojant nuo grindų. Šiuo atveju šoniniais purkštuvais (sprinkleriais) leidžiama apsaugoti neriboto aukščio automatizuotų sandėliavimo sistemų statinių plienines laikančiąsias konstrukcijas;
b. stacionariosios gaisro gesinimo sistemos įrengiamos prie lubų su purkštuvais (sprinkleriais), kurių nominalios temperatūros rodiklis 68 ºC ar 79 ºC, skaičiuojant minimalų skaičiuojamąjį gesinimo plotą – 260 kv. m. Kai medžiagų sandėliavimo aukštis, jį skaičiuojant nuo grindų, yra nuo 4,6 m iki 6,1 m, šie purkštuvai (sprinkleriai) gali būti su aukštesniu kaip 141 ºC nominalios temperatūros rodikliu, skaičiuojant pagal LST EN 12845:2015+A1:2020 standarto 7.2 dalyje nurodytus projektavimo rodiklius;
c. prie lubų įrengiamos ankstyvojo slopinimo greito suveikimo ESFR (angl. Early Suppression Fast Response) purkštuvų (sprinklerių) sistemos arba CMSA (angl. Control Mode Specific Application Sprinklers) purkštuvų (sprinklerių) sistemos. 
Punkto pakeitimai:
Nr. 1-274 /2024 (1.4 E),
2024-04-23,
paskelbta TAR 2024-04-23, i. k. 2024-07417            
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779            

. Rodikliai, kuriuos viršijus privaloma įrengti SGG sistemas pastatuose, išdėstyti 2 lentelėje. Pastatų rodikliai (plotas, žmonių skaičius ir kt.), kuriuos viršijus privaloma įrengti SGG sistemas, nustatomi tarp ne mažesnio kaip REI 60 atsparumo ugniai sienų ir perdangų. Sublokuotų pastatų, neatskirtų nurodyto atsparumo ugniai sienomis ir perdangomis, rodikliai sumuojami. SGG sistemos įrengiamos visose pastato dalyse, kurios vertinamos nustatant pastato rodiklius.


2 lentelė. Pastatų rodikliai
Eil. Nr.	Pastatų paskirtis [15.11]	Rodikliai, kuriuos viršijus privaloma įrengti SGG sistemas (1 pastaba)
		plotas	(kv. m) 	(2 pastaba)	kategorija pagal sprogimo ar gaisro kilimo pavojų	žmonių skaičius (vnt.)	aukšto grindų altitudė nuo gaisrinių automobilių privažiavimo paviršiaus (m)	(3 pastaba)	kiti rodikliai
1. 	Daugiabučių 				≥ 75	
2. 	Įvairių socialinių grupių 				≥ 42	
3.	Viešbučių				≥ 26,5	
4.	Bendro gyvenimo namų				≥ 26,5 	
5. 	Administracinių				≥ 42	
6.	Prekybos	≥ 2 000				
7.	Paslaugų, specialiųjų paslaugų			≥ 5 000		
		≥ 2 000				automobilių servisuose 
8.	Maitinimo			≥ 5 000		
9.	Transporto			≥ 5 000		
		≥ 2 000				
10.	Garažų 	(4 pastaba)					25 vietų ir daugiau požeminėse arba mechanizuotose automobilių saugyklose 
						naftą ir jos produktus gabenantiems automobiliams laikyti skirtose automobilių saugyklose
					≥ 7	
		≥ 1 000				III atsparumo ugniai laipsnio automobilių saugyklose
		≥ 2 000				II atsparumo ugniai laipsnio automobilių saugyklose 
		≥ 5 000				I atsparumo ugniai laipsnio automobilių saugyklose
11.	Gamybos, pramonės	≥ 750	Asg ir Bsg			
		≥ 100				bunkeriuose, kuriuose surenkamos ypač degių, labai degių medžiagų (dažų, ir kt.) atliekos
		≥ 2 000	Cg			
	12.		Energetikos	≥ 750	Asg ir Bsg			
		≥ 2 000	Cg			
13. 	Sandėliavimo	≥ 750	Asg ir Bsg			
		≥ 2 000	Cg			
		≥ 750				pastatuose, kuriuose laikomi kaučiuko, gumos ir šių medžiagų techniniai gaminiai; vaistų ir reagentų gaminiai; taroje laikomi naftos ir jos produktų gaminiai 
		≥ 250	Asg, Bsg, Cg			pastato nurodyto ploto sandėliavimo patalpose, kuriose prekės ir medžiagos laikomos stelažuose (lentynose), kai prekių sandėliavimo aukštis viršija 5,5 m
14.	Kultūros			≥ 5 000		
					≥ 42	
15.	Mokslo, gydymo, viešojo poilsio, specialiųjų, sporto, religinių				≥ 42	
				≥ 5 000		
16. 	Kitų pagalbinių			≥ 1 000		


Pastabos:
. Nustatant SGG sistemos poreikį turi būti vertinami visi vienoje eilutėje nurodyti rodikliai.
. Patalpų, kuriose, vadovaujantis Taisyklių 19 punktu, SGG sistemos gali būti neįrengiamos, plotas neįskaičiuojamas.
. Antžeminei pastato daliai skirstymas gaisrinių skyrių perdangomis nevertinamas.
. SGG sistemų leidžiama neįrengti atvirojo tipo automobilių saugyklose. 
Punkto pakeitimai:
Nr. 1-263,
2017-08-16,
paskelbta TAR 2017-08-16, i. k. 2017-13351            
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779            

. Rodikliai, kuriuos viršijus privaloma įrengti SGG sistemas patalpose, išdėstyti 3 lentelėje. Patalpų rodikliai (plotas, žmonių skaičius ir kt.), kuriuos viršijus privaloma įrengti SGG sistemas, nustatomi patalpoms ar pastato dalims, kurios nuo kitų patalpų atskirtos ne mažesnio kaip EI 60 atsparumo ugniai pertvaromis ir ne mažesnio kaip REI 60 atsparumo ugniai perdangomis. Patalpų, neatskirtų nurodyto atsparumo ugniai priešgaisrinėmis atitvaromis, rodikliai sumuojami. SGG sistemos įrengiamos visose patalpose, kurios vertinamos nustatant patalpų rodiklius. 

3 lentelė. Patalpų rodikliai (1 pastaba)
Eil. Nr.	Patalpų paskirtis [15.11]	Rodikliai, kuriuos viršijus privaloma įrengti SGG sistemas (2 pastaba)
		plotas (kv. m) (3 pastaba)	kategorija pagal sprogimo ar gaisro kilimo pavojų	žmonių skaičius (vnt.)	kiti rodikliai
1.	Prekybos	≥ 2 000			
2.	Paslaugų, specialiųjų paslaugų			≥ 5 000	
		≥ 2 000			automobilių servisuose
3.	Maitinimo			≥ 5 000	
4.	Transporto			≥ 5 000	
		≥ 2 000			
5.	Garažų (4 pastaba)	≥ 1 000			automobilių saugyklose, esančiose III atsparumo ugniai laipsnio pastatuose
		≥ 2 000			automobilių saugyklose, esančiose II atsparumo ugniai laipsnio pastatuose
					
		≥ 5 000			automobilių saugyklose, esančiose I atsparumo ugniai laipsnio pastatuose
					25 vietų ir daugiau požeminėse arba mechanizuotose automobilių saugyklose
		≥ 2 000			automobilių saugyklose, esančiose po kitos paskirties patalpomis
6.	Gamybos		Asg, Bsg Cg, Dg, Eg		dažymo, lakavimo technologiniams įrenginiams gesinti, išskyrus vandens pagrindu naudojamas dažymo, lakavimo technologijas
		≥ 750	Asg ir Bsg		
		≥ 2 000	Cg		
					
		≥ 750	Cg		patalpose, kurios yra rūsyje ar cokoliniame aukšte 
		≥ 500			patalpose, kuriose pilstomi ir fasuojami naftos produktai
		≥ 100			naftos produktų, kurių pliūpsnio temperatūra  ≤ 120°C, gamybos patalpose;	celiulioido, plunksnų, natūralių kailių apdirbimo ir jų gaminių patalpose;	ypač degių, labai degių medžiagų (dažų, ir kt.) ruošimo patalpose;	gamybinėse dirbtuvėse, kurios yra teatruose
7.	Energetikos	≥ 750	Asg ir Bsg		
		≥ 2 000	Cg		
8. 	Sandėliavimo	≥ 250	Asg, Bsg, Cg		patalpose, kuriose prekės ir medžiagos laikomos stelažuose (lentynose), kai prekių sandėliavimo aukštis viršija 5,5 m
		≥ 750	Cg		patalpose, kurios yra rūsyje ar cokoliniame aukšte 
		≥ 750	Asg ir Bsg		
		≥ 2 000	Cg		
		≥ 750			po sporto statinių atviromis tribūnomis, kuriose yra daugiau kaip 
3 000 žiūrovų vietų
		≥ 750			kaučiuko, gumos ir šių medžiagų techninių gaminių patalpose
		≥ 500			ypač degių, labai degių ir degių skysčių sandėliavimo patalpose
9. 	Kultūros	≥ 100			teatrų scenose, kai salėje yra daugiau kaip 800 žiūrovų vietų
		≥ 100			archyvų saugyklose, kuriose ilgai ir nuolat saugomi dokumentai
		≥ 100			degių muziejinių vertybių saugyklose, muziejų fonduose
		≥ 300			kino studijų filmavimo cechuose ir televizijos studijose 
				200	naktiniuose klubuose
				100	naktiniuose klubuose, įrengtuose rūsiuose
		≥ 1 000			parodose, kuriose eksponuojamos ypač degios, labai degios ir degios medžiagos
10. 	Mokslo, gydymo, viešojo poilsio, specialiosios, religinės, sporto			≥ 5 000	
11.	Kitų pagalbinių			≥ 1 000	


Pastabos:
. 3 lentelėje nurodyti reikalavimai turi būti taikomi atskiroms patalpoms, atsižvelgiant į patalpos (-ų) naudojimo paskirties aprašymą ir (arba) vykdomos veiklos pobūdį.
. Nustatant SGG sistemos poreikį turi būti vertinami visi vienoje eilutėje nurodyti rodikliai.
. Patalpų, kuriose, vadovaujantis Taisyklių 19 punktu, SGG sistemos gali būti neįrengiamos, plotas neįskaičiuojamas.
. SGG sistemų leidžiama neįrengti atvirojo tipo automobilių saugyklose. 
Punkto pakeitimai:
Nr. 1-263,
2017-08-16,
paskelbta TAR 2017-08-16, i. k. 2017-13351            
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779            

_________________________________________


Pakeitimai:

1.

                    Priešgaisrinės apsaugos ir gelbėjimo departamentas prie Vidaus reikalų ministerijos, Įsakymas
                
Nr. 1-263,
2017-08-16,
paskelbta TAR 2017-08-16, i. k. 2017-13351                
Dėl Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2016 m. sausio 6 d. įsakymo Nr. 1-1 „Dėl Stacionariųjų gaisrų gesinimo sistemų projektavimo ir įrengimo taisyklių patvirtinimo“ pakeitimo

2.

                    Priešgaisrinės apsaugos ir gelbėjimo departamentas prie Vidaus reikalų ministerijos, Įsakymas
                
Nr. 1-274 /2024 (1.4 E),
2024-04-23,
paskelbta TAR 2024-04-23, i. k. 2024-07417                
Dėl Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2016 m. sausio 6 d. įsakymo Nr. 1-1 „Dėl Stacionariųjų gaisrų gesinimo sistemų projektavimo ir įrengimo taisyklių patvirtinimo“ pakeitimo

3.

                    Priešgaisrinės apsaugos ir gelbėjimo departamentas prie Vidaus reikalų ministerijos, Įsakymas
                
Nr. 1-642 /2024 (1.4 E),
2024-10-30,
paskelbta TAR 2024-10-30, i. k. 2024-18779                
Dėl Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2016 m. sausio 6 d. įsakymo Nr. 1-1 „Dėl Stacionariųjų gaisrų gesinimo sistemų projektavimo ir įrengimo taisyklių patvirtinimo“ pakeitimo

